אלעד שלום רב,

1. בהמשך לפנייתכם מצ"ב לעיונכם המסמכים הכוללים את המידע הקיים אודות בקשותיכם השונות לגבי עבודות המתבצעות באצטדיון בלומפילד (להלן: ***"הפרוייקט"***):
   1. חוזה ההתקשרות של יועץ הקורוזיה בפרוייקט, ד"ר עמי מרכפלד בע"מ – לעניין הקורוזיה והצבע.
   2. חוזה ההתקשרות של יועץ הקונסטרוקציה בפרוייקט – דורון שלו הנדסה בע"מ – לעניין הריתוכים.

יובהר כי ליועצים הנ"ל נעשתה פנייה בהתאם להוראות סעיף 13 לחוק חופש המידע ולאחר מספר תכתובות ושיחה טלפונית עם כל אחד מהיועצים, ההסכמים מועברים במלואם ובהסכמתם.

* 1. עמודי המפרט מתוך הסכם הקבלן בפרוייקט הרלוונטיים לצבע ולריתוכים בפרוייקט, לרבות לעניין התקן.

1. פסיבציה קשורה בטיפול בפלב"מ – נירוסטה ולא בקונסטרוקציה של פלדה בה נעשה שימוש בפרוייקט. על כן אין לשאלתכם רלוונטיות לצבע ו/או לריתוכים שבוצעו בפרוייקט.
2. לאחר עירוב כל הגורמים המעורבים במתן ו/או קבלת דוחות בדיקות הרדיוגרפיה בריתוכים ובדיקות הצבע בפרוייקט, בידי הרשות ישנם 6 קלסרים הכוללים את דוחות הצבע והריתוכים בפרוייקט.

מאחר ששעות הטיפול בבקשה עד לשלב זה כבר חורגות ממכסת הפטור המוקנית לכם כעמותה, בהתאם לתקנה 4(ב) לתקנות חופש המידע (אגרות), אם הנכם מעוניינים בקבלת כל הדוחות הנ"ל, הנכם מתבקשים להתחייב לשאת במלוא אגרות הטיפול וההפקה הכרוכות בהכנת עותקים של הדוחות, שסכומן המשוער עומד על כ-600 ₪.

לחלופין, אם הנכם מסתפקים בכך, נוכל להעביר אליכם מספר דוגמאות של דוחות בדיקת צבע וריתוכים ולשלוח לכם אותן באמצעות המייל.

נודה לעדכונינו בדבר החלטתכם.